**Մարիաննա Ռոբերտի Մուկուչյան** (1984, Երևան, Հայկական ԽՍՀ, ԽՍՀՄ), գերմանաբնակ հայ դիմահարդար։

Վաղ կյանք
---------

Մարիաննա Մուկուչյանը ծնվել է Երևանում, 1984 թվականին։ Նրա ընտանիքը տեղափոխվել է Գերմանիա 1992 թվականին։ Մուկուչյանը կրթություն է ստացել Գերմանիայում, ունի տեքստիլ ճարտարագիտության մագիստրոսի կոչում։ Նրա քույրը՝ Իվետա Մուկուչյանը, Հայաստանում հայտնի երգչուհի-երգահան է։

Կարիերա
-------

Մարիաննան իր կարիերան սկսել է շոուների և միջոցառումների (*Tschibo*, *STILL*, *OTTO* և *Bambi Awards* Գերմանիայում) մասնակիցների բեմական դիմահարդարմամբ։ Իր առաջին միջազգային հրապարակումն ունեցել է Նյու Յորքի *Zink* նորաձևության ամսագրում։ Մուկուչյանը հայտնի է դարձել նաև Դամիանիի նորաձևության ցուցադրության ժամանակ՝ Ջոն Գալիանոյի հետ համագործակցությամբ, աշխատելով մազերի և դիմահարդարման վրա։ 2013 թվականին նկարչուհին ապրել է Արաբական Միացյալ Էմիրություններում, որտեղ նկարահանվել է նորաձևության այնպիսի ամսագրերի համար, ինչպիսիք են *Emirates Woman*-ը, *Rolling Stones*-ը և նորաձևության այնպիսի ապրանքանիշերի համար, ինչպիսիք են *Juicy Couture*-ը, *Dolce & Gabbana*-ն։ Նույն թվականին նա մշտապես բնակվել է Հնդկաստանի Մումբայ քաղաքում, որտեղ աշխատել է այնպիսի ամսագրերի հետ, ինչպիսիք են *Vogue India*-ն, *Harper's Bazaar*-ը, Elle-ն, *Verve*-ն, *Cosmopolitan*-ը, ինչպես նաև Հնդկաստանի ամենամեծ տպագիր և հեռուստատեսային այնպիսի ընկերությունների համար, ինչպիսիք են *Westside*-ը, *Globus*-ը, *Maybelline*-ը, *Kaya*-ն, *Lifestyle*-ը, *Lodha*-ն, *TBZ Jewellers*-ը, *Kingfisher Calendar-ը*, *Bajaj hair oil*-ը, *Raymonds*-ը, *Pantene*-ը, *Nivea*-ն, *Sabyasachi*-ն, *Anita Dongre*-ն, *Streax*-ը, *L'Oréal*-ը։ Նա դարձել է Հնդկաստանի ամենագնահատված վարսահարդարներից և դիմահարդարներից մեկը և սկսել է աշխատել Բոլիվուդում։ Մուկուչյանն աշխատել է հնդիկ բազմաթիվ անվանի դերասանուհիների հետ, ինչպիսիք են Այշվարիա Ռայը, Պրիանկա Չոպրան և Պարինետի Չոպրան։ 2017 թվականի նոյեմբերի 11-ին Մարիաննան և նրա քույրը Երևանի MADE առևտրի կենտրոնում ներկայացրել են իրենց նոր՝ «Մուկուչյան» ապրանքանիշը։

Տեսահոլովակ| Թվական | Անվանում | Կատարող |
| --- | --- | --- |
| 2018 | RICH BITCH ("The Journey Of A Woman", մաս 2) | Իվետա Մուկուչյան |
|

Անձնական կյանք
--------------

### Հարաբերություններ

2017 թվականին լուրեր հայտնվեցին, որ հնդիկ դերասան Ադիթյա Ռոյ Կապուրը և Մարիաննա Մուկուչյանը հանդիպում են այն բանից հետո, երբ նրանց միասին նկատել էին որոշ միջոցառումների ժամանակ։ Սակայն ավելի ուշ հաստատվեց, որ նրանք հարաբերությունների մեջ չեն։

Ծանոթագրություններ
------------------

1. ↑  "Ո՞վ է Իվետա Մուկուչյանի քույր Մարիաննայի ընտրյալը" [Who is the favorite of Iveta Mukuchyan's sister Marianna]. News.am. Արխիվացված է the original 2016 թ․ հունիսի 1-ին. Retrieved 2016 թ․ մայիսի 6.
2. ↑  "Իվետա Մուկուչյան". Արխիվացված է the original 2017 թ․ դեկտեմբերի 13-ին. Retrieved 2022 թ․ հունիսի 18.
3. ↑  Wiwiblog: Iveta Mukuchyan will represent Armenia at Eurovision 2016 Archived 15 October 2015 at the Wayback Machine.
4. ↑  Marianna Mukuchyan on Behance Archived 2014-06-01 at the Wayback Machine.
5. ↑  Make up artist Marianna Mukuchyan about her collaboration with Aishwarya Rai and Priyanka Chopra Archived 2018-01-24 at the Wayback Machine.
6. ↑  "Իվետա Մուկուչյանի և քրոջ բրենդի շնորհանդեսն ու հյուրերը" [Iveta Mukuchyan and her sister's brand presentation and the guests] (in Armenian). vivaronews.am. 2017 թ․ հոկտեմբերի 11. Արխիվացված է the original 2017 թ․ դեկտեմբերի 10-ին. Retrieved 2017 թ․ դեկտեմբերի 10.`{{cite web}}`: CS1 սպաս․ չճանաչված լեզու (link)
7. ↑  "MADE Fashion Corner-ի բացումը Թումանյան 37 հասցեում" [The launch of MADE Fashion Corner on Tumanyan 37] (in Armenian). kamoblog.tv. 2017 թ․ հոկտեմբերի 22. Արխիվացված է the original 2017 թ․ դեկտեմբերի 10-ին. Retrieved 2017 թ․ դեկտեմբերի 10.`{{cite web}}`: CS1 սպաս․ չճանաչված լեզու (link)
8. ↑  Aditya Roy Kapur is not dating make-up artist Marianna Mukuchyan Archived 15 October 2015 at the Wayback Machine.

Արտաքին հղումներ
----------------

* Պաշտոնական կայք